Хаім Вейцман больш за 20 гадоў узначальваў Сусветны сіянісцкі кангрэс, паслядоўна адстойваў ідэю габрэйскага нацыянальнага дому на Зямлі Ізраіля. Згодна са сваім запаветам, Хаім Вейцман быў пахаваны ў садзе свайго дому пры навукова-даследчым інстытуце ў горадзе Рэхавот (Ізраіль), які ў лістападзе 1947 году быў перайменаваны ў Інстытут Хаіма Вейцмана. Зараз Навукова-даследчы інстытут імя Хаіма Вейцмана, што мае гадавы бюджэт у 1 мільярд долараў ЗША, вядомы ва ўсім свеце даследаваннямі імунных сістэмаў, генетыкі раслін і цыталогіі. Шырока вядомая ў свеце і ізраільская школа навукоўцаў-хімікаў, пяць прадстаўнікоў якой з’яўляюцца Нобелеўскімі лаўрэатамі.